
R E F E R A T   D E   A P R O B A R E
privind aprobarea  Listei  cu solicitanţii care au acces la locuinţele pentru tineri, destinate închirierii și a Listei de priorități, valabile pentru anul 2022, stabilite 
de către Comisia socială de analiză a dosarelor depuse de solicitanţii de 
locuinţe pentru tineri, destinate închirierii, realizate de către A.N.L. 
în cadrul programului „Construcţii locuinţe pentru tineri
 destinate închirierii”



Conform prevederilor art. 15 alin. 1 din Normele metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea guvernului nr. 962/2001, cu modificările şi completările ulterioare, în urma analizării cererilor de locuințe pentru tineri, destinate închirierii, comisia socială trebuie să  prezinte Consiliului Local al Municipiului Brad lista solicitanților care au acces la locuințele pentru tineri, destinate închirierii, precum și propuneri privind ordinea și modul de soluționare a cererilor, luându-se în considerare folosirea spațiului locativ existent. 
În conformitate cu prevederile art. 15 alin. 2 din același act normativ, lista de priorități ”se reface ori de câte ori este cazul, luându-se în considerare cererile depuse până la sfârșitul lunii anterioare aprobării acesteia”.
	Astfel, în data de 19.10.2022, Comisia socială de analiză a dosarelor depuse de către solicitanţii de locuinţe pentru tineri, destinate închirierii, realizate de către A.N.L. în cadrul programului „Construcţii locuinţe pentru tineri destinate închirierii”, constituită prin Hotărârea Consiliului Local nr. 160/2020 și respectiv prin Dispoziția Primarului Municipiului Brad nr. 765/20202, s-a întrunit și reanalizat toate dosarele aflate în evidențele Biroului Administrarea Domeniului Public și Privat din aparatul de specialitate al Primarului Municipiului Brad.
	În urma activității de reanalizare a dosarelor s-a actualizat Lista cu solicitanţii care au acces la locuinţele pentru tineri, destinate închirierii și Lista de priorități valabile pentru anul 2022,  întocmindu-se  astfel Procesul  verbal nr.   52657/19.10.2022.
În contextul celor de mai sus am inițiat prezentul proiect de hotărâre prin care am  propus atât aprobarea Listei cu solicitanţii care au acces la locuinţele pentru tineri, destinate închirierii, cât și a Listei de priorități în vederea repartizării locuințelor pentru tineri, destinate închirierii, valabile pentru anul 2022, stabilite de către Comisia socială de analiză a dosarelor depuse de solicitanţii de locuinţe pentru tineri, destinate închirierii, realizate de către A.N.L. în cadrul programului „Construcţii locuinţe pentru tineri destinate închirierii” și-l supun spre dezbatere și aprobare plenului Consiliului Local al Municipiului Brad în forma prezentată.	

Invoc în susţinerea propunerii mele prevederile art. 15 alin. 2 alin. 2^1, alin. 3, alin. 4 din Normele metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe aprobate prin Hotărârea Guvernului României nr. 962/2001, cu modificările şi completările ulterioare precum și ale art. 129 alin. 2 lit. c, alin. 7 lit. b și lit. q din O.U.G. nr. 57/2019 privind Codul administrativ, cu modificările și completările ulterioare;



P R I M A R
Florin CAZACU
